111 



været fredet af en Forening i Hamborg, men i de urolige Krigsaar 

 havde Fredningen kun været lidet effektiv. Fredningen vilde nu 

 koste 1500 Kr. aarligt; heraf skulde Staten udrede 1200 Kr., medens 

 Foreningen mente at kunne skalle Resten. Sagen synes dog fore- 

 løbig at være stillet i Bero. 



Foreningen tæller i Øjeblikket 420 Medlemmer; den har i Aarets 

 Løb ved Dødsfald mistet fhv. Overlærer i Viborg H. Chr. C. Mor- 

 tensen; død er endvidere den blandt et ældre Slægtled af Ornitho- 

 loger velkendte Dyrlæge C. Grill i Otterup. 



Kassereren, Fuldmægtig Spåth, forelagde derefter Regnskabet, 

 der var godkendt af Revisor og paa sædvanlig Maade havde hen- 

 ligget til Eftersyn; det viste Fremgang i Forhold til det foregaaende 

 Aars, en Omstændighed, der navnlig skyldtes, at de udsendte Hæfter 

 af Tidsskriftet med Vilje var holdt saa smaa som muligt. Decharge 

 gaves. 



Af Bestyrelsens Medlemmer afgik efter Tur Fuldmægtig Spåth 

 og Docent Stamm, der begge genvalgtes. 



Om Rejse- og Studiefondet meddelte Docent Stamm, at dette i 

 Øjeblikket ejer 845 Kr. 



Sluttelig behandledes et Forslag, der var indsendt af Fuldmægtig 

 R. Jul. Olsen, og som gik ud paa, at første Sætning i Lovenes § 3 

 fremtidig skulde have følgende Ordlyd: Bestyrelsen, der vælges af 

 Generalforsamlingen, bestaar af indtil 6 Medlemmer. Denne Ændring, 

 der motiveredes ved, at det af flere Grunde vilde være praktisk, om 

 der kunde komme mere intim Føling mellem Bestyrelsen og Ekskur- 

 sionsudvalget, og at dette bedst kunde opnaas derved, at Udvalgets 

 Formand, Læge Krabbe, optoges i Bestyrelsen, vedtoges enstem- 

 migt, og samtidig indvalgtes Læge Krabbe i Bestyrelsen. 



Generalforsamlingen sluttet. 



EKSKURSIONER. 



UDFLUGT TIL SKOVENE VED FURESØEN OG FARUM 20. FEBR. 1921. 



Om Morgenen Kl. ca. 8 afgik Deltagerne, hvis Antal senere for- 

 øgedes og blev 27, fra Nordbanegaarden med Tog til Lyngby, hvorfra 

 man ad Prinsessestien og langs Aaen i Frederiksdal Skov begav sig 

 til Frederiksdal Kro, hvor man indtog Frokost. Turen fortsattes 

 derefter gennem Aasevang og Nørreskov til Fiskebæk, hvorfra nogle 

 straks tog hjem, medens Deltagerne iøvrigt spredte sig en Del i den 

 nordligste Del af Nørreskov. Ved Fiskebækbroen havde man det 

 Held at træffe en Vandstær. Paa Grund af den nævnte Spredning 

 af Deltagerne kom desværre kun en Tredjedel af disse til at nyde 

 Synet af denne sparsomt forekommende Fugl, som i dette Tilfælde 

 lod sig beskue i lang Tid og paa særdeles nært Hold, flyvende, 

 siddende og et Øjeblik svømmende i den smalle Aa mellem Farumsø 

 og Furesø. Endvidere skal særligt nævnes, at man i Furesøen saa 

 Stor Skallesluger og Stor Lappedykker og i Frederiksdal Skov Dompap 



